𑐚𑐶𑐩 𑐧𑐬𑑂𑐣𑐬𑑂𑐳-𑐮𑐷

𑐳𑐬 𑐟𑐶𑐩𑑀𑐠𑐷  𑐖𑐣 "𑐚𑐶𑐩" 𑐧𑐬𑑂𑐣𑐬𑑂𑐳-𑐮𑐷  𑐌 𑐊𑐩, 𑐎𑐾𑐧𑐶𑐂, FRS, FREng, FRSA (𑐧𑐹𑐐𑐸 8 𑐖𑐹𑐣 1955 𑐮𑐣𑑂𑐡𑐣, 𑐂𑑄𑐐𑐮𑑂𑐫𑐵𑐞𑑂𑐜𑐫𑑂‌) 𑐰𑐬𑑂𑐮𑑂𑐜 𑐰𑐵𑐂𑐜 𑐰𑐾𑐧𑐫𑐵 𑐁𑐰𑐶𑐲𑑂𑐎𑐵𑐬𑐎 𑐏। 𑐰𑐬𑑂𑐮𑑂𑐜 𑐰𑐵𑐂𑐜 𑐰𑐾𑐧𑑄 𑐂𑑄𑐚𑐬𑐣𑐾𑐚𑐫𑑂‌ 𑐰𑐾𑐧𑐥𑐾𑐖 𑐰𑐶𑐟𑐬𑐞 𑐫𑐵𑐂। 𑐰𑐫𑑂‌𑐎𑐮𑑄 𑐊𑐔𑐚𑐶𑐊𑐩𑐊𑐮 𑐢𑐵𑑅𑐐𑐸 𑐕𑐐𑐸 𑐣𑑂𑐴𑐸𑐐𑐸 𑐎𑐩𑑂𑐥𑑂𑐫𑐸𑐚𑐬 𑐨𑐵𑐫𑑂‌ 𑐡𑐫𑐾𑐎𑐵𑐡𑐶𑐮 𑐐𑐸𑐎𑐶𑐮𑐶 𑐁𑐥𑐵𑐮𑑄 𑐰𑐾𑐧𑐥𑐾𑐖 𑐔𑑂𑐰𑐫𑐵𑐟𑑅𑐐𑐸 𑐡𑐂। 𑐡𑐎𑐮𑐾 𑐣𑑂𑐴𑐵𑐥𑐵𑑄𑐐𑐸 𑐰𑐾𑐧𑐥𑐾𑐖 6 𑐀𑐐𑐳𑑂𑐟, 𑐳𑐣𑑂 1991 𑐏𑐸𑐣𑐸 𑐡𑐫𑐵𑐰𑑅𑐐𑐸 𑐏।  

𑐧𑐬𑑂𑐣𑐬𑑂𑐳-𑐮𑐷𑑄 𑐁 𑐰𑐬𑑂𑐮𑑂𑐜 𑐰𑐵𑐂𑐜 𑐰𑐾𑐧 𑐎𑑄𑐳𑑀𑐬𑑂𑐚𑐶𑐫𑐩 𑐣𑐾𑐟𑐺𑐟𑑂𑐟𑑂𑐰 𑐫𑐵𑐣𑐵𑐡𑐶𑐫𑐵 𑐔𑑂𑐰𑑄𑐐𑐸𑐡𑐸। 𑐠𑑂𑐰 𑐕𑐐𑐸 𑐐𑐸𑐠𑐶 𑐏 𑐐𑐸𑐎𑐶𑐮𑐶𑑄 𑐰𑐬𑑂𑐮𑑂𑐜 𑐰𑐵𑐂𑐜 𑐰𑐾𑐧𑐫𑐵𑐐𑐸 𑐬𑐾𑐏𑐡𑐾𑐏 𑐫𑐵𑐂।
𑐰𑐫𑑂‌𑐎𑑅  𑐰𑐶𑐨𑐶𑑄𑐐 𑐡 𑐰𑐾𑐧  𑐳𑐦𑐹𑐫𑐵 𑐔𑑂𑐰𑐩𑐶 𑐣𑑄 𑐏। 𑐰𑐫𑑂‌𑐎𑑅 𑐰𑐾𑐧 𑐰𑐶𑐖𑑂𑐘𑐵𑐣 𑐀𑐣𑐸𑐳𑑄𑐢𑐵𑐣 𑐎𑐸𑐟𑑅 (WSRI)𑐫𑐵 𑐣𑐶𑐡𑐾𑐱𑐎 𑐰 𑐊𑐩𑐁𑐃𑐚𑐷 𑐳𑐾𑑄𑐚𑐬 𑐦𑐬 𑐎𑐮𑐾𑐎𑑂𑐚𑐶𑐨 𑐂𑐣𑑂𑐚𑐾𑐮𑐶𑐖𑐾𑐣𑑂𑐳𑐫𑐵 𑐳𑐮𑐵𑐴𑐎𑐵𑐬 𑐧𑑀𑐬𑑂𑐜𑐫𑐵 𑐕𑐩𑑂𑐴 𑐳𑐡𑐳𑑂𑐫 𑐣𑑄 𑐏। 𑐊𑐥𑑂𑐬𑐶𑐮 2009𑐳 𑐰𑐫𑑂‌𑐎𑑅 𑐰𑐵𑐱𑐶𑑄𑐐𑐚𑐣, 𑐜𑐷𑐳𑐷𑐂 𑐁𑐢𑐵𑐬𑐶𑐟 𑐳𑑄𑐫𑐸𑐎𑑂𑐟 𑐬𑐵𑐖𑑂𑐫 𑐀𑐩𑐾𑐬𑐶𑐎𑐵𑐫𑐵 𑐣𑐾𑐱𑐣𑐮 𑐊𑐎𑐾𑐜𑐩𑐷 𑐀𑐦 𑐳𑐵𑐂𑑄𑐳𑐾𑐖𑐫𑐵 𑐕𑐩𑑂𑐴 𑐳𑐡𑐳𑑂𑐫𑐫𑐵 𑐬𑐹𑐥𑐫𑑂‌ 𑐣𑐶𑐬𑑂𑐰𑐵𑐔𑐶𑐟 𑐖𑐸𑐫𑐵𑐡𑐶𑐮।  
𑐳𑐣𑑂 1999𑐳 𑐚𑐵𑐂𑐩 𑐥𑐟𑑂𑐬𑐶𑐎𑐵𑐣𑑄 𑐧𑐬𑑂𑐣𑐬𑑂𑐳 𑐮𑐷𑐫𑐵𑐟 20𑐐𑐸 𑐱𑐟𑐵𑐧𑑂𑐡𑐷𑐫𑐵 100𑐡𑐎𑐮𑐾 𑐩𑐴𑐟𑑂𑐰𑐥𑐹𑐬𑑂𑐞 𑐩𑐣𑐸𑐂 𑐕𑐩𑑂𑐴 𑐣𑐵𑐩𑐵𑑄𑐎𑐺𑐟 𑐫𑐵𑐟।
𑐩𑐵𑐬𑑂𑐔 2000𑐳 𑐌𑐥𑐣 𑐰𑐶𑐱𑑂𑐰𑐰𑐶𑐡𑑂𑐫𑐵𑐮𑐫𑑄 𑐰𑐫𑑂‌𑐎𑑅𑐫𑐵𑐟 𑐜𑐎𑑂𑐚𑐬 𑐀𑐦 𑐡 𑐫𑐸𑐣𑐶𑐨𑐬𑑂𑐳𑐶𑐚𑐷𑐫𑐵 𑐩𑐵𑐣𑐵𑐬𑑂𑐠 𑐄𑐥𑐵𑐢𑐶 𑐧𑐶𑐮।

 𑐥𑑂𑐬𑐵𑐬𑑄𑐨𑐶𑐎 𑐖𑐷𑐰𑐣 
𑐚𑐶𑐩 𑐧𑐬𑑂𑐣𑐬𑑂𑐳-𑐮𑐷 𑐮𑐣𑑂𑐡𑐣, 𑐂𑑄𑐐𑐮𑑂𑐫𑐵𑐞𑑂𑐜𑐫𑑂‌ 8 𑐖𑐸𑐣 𑐳𑐣𑑂 1955 𑐏𑐸𑐣𑐸 𑐧𑐸𑐫𑐵𑐡𑐶𑐐𑐸 𑐏। 𑐰𑐫𑑂‌𑐎𑑅  𑐎𑑀𑐣𑐰𑐾  𑐧𑐬𑑂𑐣𑐬𑑂𑐳-𑐮𑐷 𑐰 𑐩𑐾𑐬𑐷 𑐮𑐷 𑐰𑐸𑐜𑑂𑐳𑐫𑐵 𑐎𑐵𑐫𑑂‌ 𑐏। 𑐡𑐎𑐮𑐾 𑐣𑑂𑐴𑑂𑐫𑑅 𑐰𑐫𑑂‌𑐎𑐮𑑄 𑐱𑐷𑐣 𑐩𑐵𑐄𑑄𑐚 𑐥𑑂𑐬𑐵𑐠𑐩𑐶𑐎 𑐳𑑂𑐎𑐹𑐮𑐫𑑂‌ 𑐧𑑂𑐰𑐣𑐵𑐡𑐶𑐮। 𑐮𑐶𑐥𑐵 𑐰𑐫𑑂‌𑐎𑑅 𑐮𑐣𑑂𑐡𑐣𑐫𑑂‌ 𑐂𑐩𑑂𑐫𑐵𑐣𑐸𑐫𑐮 𑐳𑑂𑐎𑐹𑐮𑐫𑑂‌ 𑐳𑐣𑑂 1969 𑐣𑐶𑐳𑐾𑑄 𑐳𑐣𑑂 1973 𑐟𑐎𑑂𑐎 𑐧𑑂𑐰𑐣𑐵𑐡𑐶𑐮। 𑐠𑑂𑐰 𑐢𑐸𑑄𑐎𑐵, 𑐰𑐫𑑂‌𑐎𑑅  𑐎𑑂𑐰𑐶𑐣𑑂𑐳 𑐎𑐮𑐾𑐖, 𑐀𑐎𑑂𑐳𑐦𑑀𑐬𑑂𑐜𑐫𑑂‌ 𑐳𑐣𑑂 1973 𑐣𑐶𑐳𑐾𑑄 𑐳𑐣𑑂1976 𑐟𑐎𑑂𑐎 𑐧𑑂𑐰𑐣𑐵𑐡𑐶𑐮। 𑐰𑐫𑑂‌𑐎𑑅 𑐀𑐣 𑐡𑐶𑐧𑐶𑐮𑐫𑑂‌ 𑐰𑐫𑑂‌𑐎𑐮𑑄 𑐨𑑁𑐟𑐶𑐎𑐱𑐵𑐳𑑂𑐟𑑂𑐬𑐫𑑂‌ 𑐥𑑂𑐬𑐠𑐩 𑐱𑑂𑐬𑐾𑐞𑐷 𑐜𑐶𑐐𑑂𑐬𑐷 𑐎𑐫𑐵𑐡𑐶𑐮। 𑐰𑐫𑑂‌𑐎𑐮𑑄 𑐰𑐬𑑂𑐮𑑂𑐜 𑐰𑐵𑐂𑐜 𑐰𑐾𑐧𑐫𑐵 𑐁𑐰𑐶𑐲𑑂𑐎𑐵𑐬 𑐫𑐵𑐣𑐵𑐡𑐶𑐮।

 𑐩𑐾𑐩𑐾𑐐𑐸 𑐖𑐵𑐠𑐵𑐫𑑂  
𑐧𑐬𑑂𑐣𑐬𑑂𑐳 𑐮𑐷 𑐕𑐾𑑃 𑐥𑑁
𑐧𑐬𑑂𑐣𑐬𑑂𑐳 𑐮𑐷 𑐧𑑂𑐮𑐐
𑐧𑐬𑑂𑐣𑐬𑑂𑐳 𑐮𑐷𑐫𑐵 𑐳𑐦𑐹 𑐰𑐶𑐨𑐶𑑄𑐐 𑐡 𑐰𑐾𑐧  𑐐𑐸𑐎𑐶𑐮𑐶𑑄 𑐰𑐾𑐧𑐫𑐵 𑐂𑐟𑐶𑐴𑐵𑐳 𑐰 𑐨𑐰𑐶𑐲𑑂𑐫𑐫𑐵 𑐧𑐵𑐬𑐾𑐫𑑂‌ 𑐰𑐫𑑂‌𑐎𑑅𑐫𑐵 𑐰𑐶𑐔𑐵𑑅𑐫𑐵 𑐰𑐶𑐰𑐬𑐞 𑐧𑑂𑐫𑐸।

 𑐮𑐶𑐢𑑄𑐳𑐵 

पुचः:𑐀𑑄𑐐𑑂𑐬𑐾𑐖 𑐰𑐿𑐖𑑂𑐘𑐵𑐣𑐶𑐎
पुचः:𑐦𑐾𑐮𑑀 𑐀𑐦 𑐬𑑀𑐫𑐮 𑐳𑑀𑐳𑐵𑐂𑐚𑐷
पुचः:𑐧𑑂𑐬𑐶𑐚𑐶𑐱 𑐳𑐵𑐩𑑂𑐬𑐵𑐖𑑂𑐫𑐫𑐵 𑐀𑐬𑑂𑐜𑐬𑐫𑐵 𑐣𑐵𑐂𑐚 𑐰 𑐜𑐾𑐩𑑂𑐳 𑐎𑐩𑐵𑑄𑐜𑐬
पुचः:𑐀𑐬𑑂𑐜𑐬 𑐀𑐦 𑐩𑐾𑐬𑐶𑐚
पुचः:𑐮𑐣𑑂𑐡𑐣𑐫𑐵 𑐰𑐿𑐖𑑂𑐘𑐵𑐣𑐶𑐎
पुचः:𑐬𑑀𑐫𑐮 𑐳𑑀𑐳𑐵𑐂𑐚𑐷 𑐀𑐦 𑐁𑐬𑑂𑐚𑐳
पुचः:𑐳𑐣𑑂 1955𑐫𑑂 𑐧𑐹𑐐𑐸
पुचः:𑐩𑑂𑐰𑐵𑐣𑐵𑐔𑑂𑐰𑑄𑐥𑐶𑑄 𑐩𑐣𑐸𑐟